Αριθ. C 103/2 Επίσημη Εφημερίδα των Ευρωπαϊκών Κοινοτήτων 16.4.84 
έχει ως αποτέλεσμα να τροποποιηθεί ο κανονισμός 
(ΕΟΚ) αριθ. 97/69: 
— διευρύνοντας τη βάση του κανονισμού αυτού για να 
συμπεριλάβει και άλλα ανάλογα άρθρα της συνθή­
κης, 
— καθορίζοντας το περιεχόμενο του όρου «Ονοματο­
λογία του Κοινού Δασμολογίου», 
— απλουστεύοντας τις διαδικασίες δασμολογικής 
κατάταξης για τις οποίες «η πραγματικότητα προη­
γήθηκε του δικαίου», ιδιαίτερα στην περίπτωση της 
δημοσίευσης ενός δελτίου κατάταξης ή ενός επεξηγη­
ματικού σημειώματος, 
— διευρύνοντας, για να καταστούν έγκυρες οι απλού­
στερες αυτές διαδικασίες, την υιοθέτηση τους με 
ειδική πλειοψηφία, που πριν προοριζόταν αποκλει­
στικά και μόνο για γνωμοδοτήσεις σχετικά με σχέ­
δια κανονισμού. 
Η πρόταση κανονισμού παρέχει στην Επιτροπή Ονομα­
τολογίας του Κοινού Δασμολογίου (ΕΟΚΔ), που είναι 
βοηθητικό εξειδικευμένο όργανο του Συμβουλίου και της 
Επιτροπής, τα μέσα για να διασφαλίσει στο ακέραιο το 
βασικό καθήκον που της έχει ανατεθεί. 3. Η ΟΚΕ υπενθυμίζει τη δυνατότητα που προσφέρεται 
στους φορείς του εξωτερικού εμπορίου να προσφεύγουν 
στις κατάλληλες διαδικασίες ενώπιον των αρμόδιων 
αρχών, ιδιαίτερα των δικαστικών, σε περίπτωση αντιδι­
κίας με τις τελωνειακές διοικήσεις που εφαρμόζουν τους 
κανόνες κατάταξης που έχουν επιβληθεί σε αυτές από την 
ΕΟΚΔ. 
4. Επιδοκιμάζει τον περιορισμό των αρμοδιοτήτων της 
ΕΟΚΔ στα καθήκοντα χρηστής διοικητικής διαχείρισης 
και τεχνικής εφαρμογής της ονοματολογίας. Ωστόσο, η 
ΟΚΕ επιμένει ότι σε καμία περίπτωση οι γνωμοδοτήσεις, 
τα δελτία, τα επεξηγηματικά σημειώματα και οι συμφω­
νίες που πραγματοποιούνται από την ΕΟΚΔ δεν πρέπει 
να αποβαίνουν σε βάρος των αρμοδιοτήτων και των εξου­
σιών που ασκούνται από άλλες θεσμοποιημένες δομές της 
Κοινότητας. 
5. Η ΟΚΕ συνιστά στην ΕΟΚΔ να επιδεικνύει συνεχή 
σπουδή κατά την έκδοση των αποφάσεων της, έτσι ώστε 
να μη συρρικνωθεί η αποτελεσματικότητα της και σε 
καμιά περίπτωση να μη βλάψει τις διακινήσεις εμπορευ­
μάτων. 
Βρυξέλλες, 29 Φεβρουαρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
Γνωμοδότηση για την πρόταση τέταρτης οδηγίας του Συμβουλίου που τροποποιεί την οδηγία 
74/651/ΕΟΚ περί των φορολογικών ατελειών, των χορηγουμένων κατά την εισαγωγή των 
εμπορευμάτων υπό μορφή μικροδεμάτων μη εμπορικού χαρακτήρα εντός της Κοινότητας 
(84/C 103/02) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 3 της 6ης Ιανουαρίου 1984, σελίδα 5. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 23 Δεκεμβρίου 1983 να ζητήσει, σύμφωνα με τις διατάξεις των 
άρθρων 99 και 100 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 215η σύνοδο της ολομέλειας της, που πραγματοποιήθηκε στις Βρυξέλλες, στις 
29 Φεβρουαρίου και την 1η Μαρτίου 1984. 
Το κείμενο της γνωμοδότησης αυτής είναι το ακόλουθο: 
16. 4. 84 Επίσημη Εφημερίδα των Ευρωπαϊκών Κοινοτήτων Αριθ. C 103/3 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων της 23ης Δεκεμβρίου 1983 για την πρό­
ταση τέταρτης οδηγίας του Συμβουλίου που τροποποιεί 
την οδηγία 74/651/ΕΟΚ περί των φορολογικών ατε­
λειών, των χορηγουμένων κατά την εισαγωγή των εμπο­
ρευμάτων υπό μορφή μικροδεμάτων μη εμπορικού χαρα­
κτήρα εντός της Κοινότητας, 
την απόφαση του Προεδρείου της, στις 24 Ιανουαρίου 
1984, να αναθέσει στο τμήμα βιομηχανίας, εμπορίου, βιο­
τεχνίας και υπηρεσιών την επεξεργασία γνωμοδότησης 
και εισηγητικής έκθεσης σχετικά με το θέμα, 
τη γνωμοδότηση που υιοθέτησε το τμήμα βιομηχανίας, 
εμπορίου, βιοτεχνίας και υπηρεσιών κατά τη συνεδρίαση 
του της 8ης Φεβρουαρίου 1984, 
την προφορική έκθεση του εισηγητή κ. Flum, 
τις συζητήσεις της κατά τη 215η σύνοδο ολομέλειας, που 
πραγματοποιήθηκε στις 29 Φεβρουαρίου και την 1η Μαρ­
τίου 1984, και συγκεκριμένα κατά τη συνεδρίαση της 
29ης Φεβρουαρίου 1984, 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα: 
1. Γενικές παρατηρήσεις 
1.1. Η ΟΚΕ επικροτεί την πρόταση της Επιτροπής για 
την περαιτέρω ανάπτυξη του συστήματος της φορολογι­
κής ατέλειας για μικροδέματα που αποστέλλονται μεταξύ 
ιδιωτών. 
Το μέτρο αυτό εξυπηρετεί το σκοπό που πρόκειται να 
υποστηριχθεί, δηλαδή με την περαιτέρω ανάπτυξη μιας 
οικονομικής αγοράς, με χαρακτηριστικά όμοια με εκείνα 
της εσωτερικής αγοράς, να διευκολυνθούν οι προσωπικές 
και οικογενειακές σχέσεις μεταξύ ιδιωτών των διαφόρων 
κρατών μελών. 
Με την απαλλαγή από τους φόρους κύκλου εργασιών ή 
τους ειδικούς φόρους κατανάλωσης κατά την εισαγωγή 
Βρυξέλλες, 29 Φεβρουαρίου 1984. ορισμένων μικροδεμάτων που αποστέλλονται από έναν 
ιδιώτη σε άλλον, από ένα κράτος μέλος σε άλλο, μπορεί 
να αναπτυχθούν οι πολιτιστικές ανταλλαγές μεταξύ των 
ανθρώπων της Κοινότητας. 
1.2. Η ΟΚΕ επικροτεί την επέκταση της διαδικασίας 
αυτής για μικροδέματα και στις εφημερίδες, επιθεωρή­
σεις, φυλλάδια και βιβλία. Η σχετική διαδικασία που 
προβλέπει η Επιτροπή για φορολογικές ατέλειες στις 
εισαγωγές μηδαμινής αξίας, δηλαδή συνολικής αξίας έως 
22 ECU, γίνεται αποδεκτή από την ΟΚΕ. 
1.3. Η ΟΚΕ, κατά τις συζητήσεις για την οδηγία αυτή, 
εξέτασε και το θέμα του κατά πόσο θα μπορούσε να προ­
κύψει από τα μέτρα αυτά κίνδυνος στρεβλώσεων του 
ανταγωνισμού. 
Η Επιτροπή, με βάση τις μέχρι τώρα εμπειρίες και λαμβά­
νοντας υπόψη το γεγονός ότι τα μικροδέματα αυτά επι­
τρέπεται να αποστέλλονται μόνο από έναν ιδιώτη σε 
άλλον, απέκλεισε έναν τέτοιο κίνδυνο. 
1.4. Η ΟΚΕ επικροτεί την ιδέα της Επιτροπής για εισα­
γωγή ενός συστήματος αυτόματης ετήσιας αναπροσαρμο­
γής της φορολογικής ατέλειας. 
Διερωτάται, όμως, αν είναι δυνατό να δημιουργηθούν 
από τώρα οι προϋποθέσεις για να προβλεφθεί μια τέτοια 
αύξηση της ατέλειας πέραν του προβλεπόμενου διαστή­
ματος των 4 ετών, με βάση τους αντίστοιχους τιμαριθμι­
κούς δείκτες, ώστε να μη γίνει αναγκαία μία περαιτέρω 
εξέταση αυτού του προβλήματος μόνο λόγω της ενδεχό­
μενης προσαρμογής. 
1.5. Η ΟΚΕ θα επικροτούσε τη διενέργεια μελετών από 
την Επιτροπή με στόχο την επίτευξη μιας εναρμόνισης 
των ιδιωτικών σχέσεων των πολιτών στην Κοινότητα, 
τόσο στην κυκλοφορία των ταξιδιωτών όσο και στην 
αποστολή προσωπικών αντικειμένων, σε σχέση και με το 
ανώτατο όριο φορολογικής ατέλειας. 
Θα πρέπει να είναι δυνατό να προσφερθεί στον ευρωπαίο 
πολίτη ένα κατανοητό και πρόσφορο σύστημα στον 
τομέα της ελεύθερης κυκλοφορίας του. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC